Dagirkirina Ûkraynayê ji aliyê Rûsyayê ve 2022
Dagirkirina Ûkraynayê ji aliyê Rûsyayê ve, êrîşek dagirkerî ye ku di 24ê sibata 2022an de ji aliyê Rûsyayê ve dest bi dagirkirina Ûkraynayê welatcîranê wî yê li başûrrojavayê kiriye. Êrîşa 24ê sibata 2022an mezintirîn berdewamiya Şerê Rûs-Ûkraynayê di sala 2014an de ku dest pê kiribû. Kampanyayek bi dirêjkirina Pêkhatina leşkerî ya Rûsyayê di destpêka sala 2021an de dest pê kir; Rûsyayê daxwaz kir ku Ûkrayna bi awayekî qanûnî ji tevlîbûna NATO hevbendiya leşkerî were qedexekirin. Çend roj beriya dagirkirinê, Rûsyayê du dewletên xwebexşkirî di nav sînorên Ûkraynayê de nas kir: Komara Gel a Donetskê û Komara Gel a Luhanskê. Hêzên Çekdar ên Rûsyayê di 21'ê sibatê de li Donbasê ya rojhilatê Ûkraynayê ketin. Di 22'ê sibatê de, Meclîsa Federasyonê ya Rûsyayê bi yekdengî destûr da ku Serokê Rûsyayê, Vladîmîr Pûtîn wê hêza leşkerî li derveyî Rûsyayê bikar bîne. Dakirina Ûkraynayê ji aliyê Rûsyayê ve, di 24ê sibata 2022an de saet di 05:00an, dema herêmî ya Moskoyê saet di 06:00an de despêkirina operasyona leşkerî li rojhilatê Ûkraynayê ji aliyê serokê Rûsyayê Vladîmîr Pûtîn ve hate ragihandin. Êrîşên mûşekî li cihên li seranserê Ûkraynayê, tevî paytexta Ûkrayna, Kyîvê destpêkir. Sazîya Sînor a Ûkraynayê diyar kir ku xalên wê yên sînor ên bi Rûsya û Belarûsê re hatine êrîş kirin. Piştî du saetan hêzên bejayî yên Rûsyayê derbasî welêt bûn. Li ser vê bûyerê Serokê Ûkraynayê Volodîmîr Zelenskî bi derxistina rêveberiya awerte, qutkirina têkiliyên dîplomatîk bi Rûsyayê re û seferberiya giştî ragihand. Dagirkerî rastî şermezarkirina welatên navneteweyî berbelav bûye û di nav de mehkûmkirina navneteweyî di nav cezayên li ser Rûsyayê hatin sepandin û herwiha di heman demê de xwepêşandanên li dijî şer li Rûsyayê bi girse hatin girtin.